# Emilíana Torrini

### Straipsnis iš Vikipedijos, laisvosios enciklopedijos.

Emilíana Torrini

Emilíana Torrini (g. 1977 m. Gegužės 16) yra Islandijos dainininkė, daugiausia žinoma dėl savo pasaulinio debiutinio albumo Love in the Time of Science. 2005 m. ji išleido albumą Fisherman's Woman su tokiais singlais kaip Sunnyroad ar Heartstopper. Prieš tai dainininkė buvo išleidusi tris albumus Islandijoje: Spoon, Crouçie d'Où La ir Merman. Oficialus tinklalapis skelbia, kad jos dainuojamo stiliaus kategorizuoti negalima. Dainininkė užaugo miestelyje netoli Reikjaviko, septynerių prisijungė prie choro, kuriame dainavo sopranu. Penkiolikos įstojo į operos mokyklą. 1994 m. dainininkė tapo gerai žinoma Islandijoje, kai laimėjo jaunimo koledžų dainų konkursą (isl. Söngkeppni framhaldsskólanna), sudainavusi I Will Survive.

Torrini sudainavo „Gollum's Song“, filmo „Žiedų valdovas: Dvi tvirtovės“ paskutinį kūrinį, kai kita islandė Björk atsisakė tai daryti dėl nėštumo, bei 2003 m. pat parašė Kylie Minogue dainą „Slow“. Dainininkė taip pat kūrė muziką su Dan Carey; 2005 Grammy apdovanojimuose jie buvo nominuoti už geriausią šokių muzikos įrašą („Slow“). Prieš tai dainininkė bendradarbiavo su Thievery Corporation, įrašant The Richest Man in Babylon.

Love in the Time of Science yra elektroninės muzikos, panašios į Björk kūrybą, albumas, o Fisherman's Woman daugiau vyrauja akustinė gitara ir sintezatorius. Kritikai mano, kad antruoju albumu norima atsiriboti nuo Björk, bet pati Torrini teigia, kad jis kitoks dėl jos vaikino.

Torrini buvo Islandijos grupės GusGus narė, įrašė vokalus kai kurioms albumo Polydistortion (1997 m.) dainoms. Žymiausia – daina „Why“, kurią dainininkė kartais atlieka gyvai.

2006 m. Torrini buvo nominuota Islandijos muzikos apdovanuojimuose Reikjavike keturioms kategorijoms: Metų popmuzikos albumo, Metų dainos („Sunnyroad“), Metų dainininkės ir Metų klipo („Sunnyroad“, režisavo Ali Taylor). Visose nominacijose, išskyrus Metų dainos, ji laimėjo.

Dainininkės tėvas yra italas, o motina, su kuria ji užaugo – islandė. Jos tėvas vadovauja gerai žinomam itališko maisto restoranui Islandijoje, taigi daug islandų ją pirmiausia prisimena kaip jauną padavėją.

Torrini koncertavo su Moby, Sting'u, Dido, Travis'u ir Tricky.

## [taisyti] Diskografija

### [taisyti] Albumai

- 1994 – Spoon
- 1995 – Crouçie d'où là. Šis pavadinimas yra garsų žaismas. Jis parašytas kaip prancūziškas žodis, bet iš tikrųjų yra islandiško žodžio Krúsídúlla, reiškiančio mielas pyragas, homonimas.
- 1996 – Merman
- 1999 – Love in the Time of Science
- 2005 – Fisherman's Woman

### [taisyti] Singlai

- 1999 – „Baby Blue“
- 1999 – „Dead Things“
- 1999 – „To Be Free“
- 2000 – „Easy“
- 2000 – „Unemployed in Summertime“
- 2005 – „Heartstopper“
- 2005 – „Sunnyroad“

### [taisyti] Duetai

- 1997 – „Is Jesus Your Pal?“ (vokalas) (GusGus, Polydistortion)
- 1997 – „Why?“ (vokalas) (GusGus, Polydistortion)
- 2002 – „Heaven's Gonna Burn Your Eyes“ (vokalas) (Thievery Corporation, The Richest Man in Babylon)
- 2002 – „Hold Your Hand“ (vokalas) (Paul Oakenfold, Bunkka)
- 2002 – „Until the Morning“ (vokalas) (Thievery Corporation, The Richest Man in Babylon)

## [taisyti] Šaltiniai

- Sasha Frere-Jones. „Straight Up: Emiliana Torrini's spare new album“. The New Yorker, 2005 m. rugsėjis.

## [taisyti] Nuorodos

- Oficialus tinklalapis
- Emilíana Torrini Last.fm tinklalapyje
- Dainų žodžiai

Rodomas puslapis "http://lt.wikipedia.org../../../e/m/i/Emil%C3%ADana_Torrini_7ac3.html"

Kategorijos: Islandijos atlikėjai | Islandijos muzikantai

##### Views

- Straipsnis
- Aptarimas
- Dabartinė versija

##### Paieška

##### Kitomis kalbomis

- Български
- Deutsch
- English
- Español
- Suomi
- Français
- עברית
- Italiano
- Nederlands
- Polski
- Português
- Svenska